Suchinthana/ta-wikipedia huggingface dataset:
கினு

கினு (Kihnu () என்பது பால்டிக் கடல் பகுதியில் உள்ள ஒரு தீவு ஆகும். இதன் பரப்பளவு    இது ரிகா வளைகுடவில் மிகப்பெரிய தீவு ஆகும். மேலும் எசுத்தோனியாவின் ஏழாவது பெரிய தீவுமாகும். தீவின் நீளம , அகலம் , கடல் மட்டத்திலிருந்து தீவின் உயரமான பகுதி   ஆகும். இந்தத் தீவானது எஸ்டோனியாவின் பர்னு மாவட்டத்தைச் சேர்ந்தது. இது நாட்டின் சிறிய நகராட்சியாக   பரப்பளவுடன் உள்ளது.

2007 ஆம் ஆண்டுக்கான குறிப்பின்படி, 604 பேர் கினுவில் வாழ்கின்றனர், இவர்களில் 69 பேர் துவக்கப்பள்ளி  மாணவர்கள். இங்கு நான்கு கிராமங்கள் உள்ளன அவை: லெம்ஸி, லினகூலா, ரூட்ஸிகுலா சேயர் ஆகியவை ஆகும். வானூர்தி வழியாக பானுவிலிருந்து 15 நிமிடங்களில் கினுவை அடைய முடியும் தீவுக்கு படகிலும் செல்ல இயலும்.  குளிர்காலத்தில் கடல் உறைந்திருக்கும் போது தீவிலிருந்து பனி மீது ஓட இயலும்.

பண்பாடு 
இத்தீவு கைவினைஞர்களுக்குப் புகழ்பெற்றது. யுனெசுகோ  2003 ஆம் ஆண்டு நவம்பர் 7 ஆம் தேதி கினுவின் கலாச்சாரம், முக்கியமாக திருமணச் சடங்குகளை ‘உலகப் பாரம்பரியச் சின்னமாக’ அங்கீகரித்திருக்கிறது. மான்ஜியா மற்றும் கினு ஆகிய பால்டிக் தீவுகள் தனித்த மரபுகள் கொண்ட சிறிய இனக் குழுவினரின் இருப்பிடமாக உள்ளது. தீவைச் சேர்ந்த ஆண்கள் காலம் காலமாகத் தொலைதூரத்தில் பணிபுரிந்து வந்திருக்கிறார்கள். இதனால் தீவில் பெரும்பாலும் பெண்கள் மட்டுமே வசிக்கின்றனர்.  கினு தீவின்  கைவினை, நடனம், விளையாட்டு, இசை ஆகியவை உள்ளடக்கிய தீவின் கலாச்சார பாரம்பரியத்தின் பாதுகாவலர்களாக பெண்கள் விளங்குகின்றனர். இங்குள்ள பெண்கள் மீன் பிடித்தல், துணி நெய்தல், காய்கறி, பழங்களை விளைவித்தல்., கால்நடைகள், பறவைகள் ஆகியவற்றை வளர்த்தல், குழந்தைகளை வளர்த்தல், கல்வி புகட்டுதல் ஆகிய பணிகளைச் செய்கின்றனர். இந்த பெண்கள் தினசரி அணியும் ஆடைகளை அவர்களே நெய்து, பாரம்பரிய முறைப்படி அணிகின்றனர். தீவின் மரபுகளில் இசை முக்கியத்துவம் வாய்ந்து  மேலும் கைவினைப்பொருட்கள், சமய விழாக்கள் மற்றும் பிற கொண்டாட்டங்களையும்  கொண்டிருக்கிறது.  கினு மக்கள் எஸ்தோனியாவின் ஒரு வட்டாரவழக்கைப் பேசுகின்றனர், இது சில நேரங்களில் தனித்துவமான மொழியாகவும் கருதப்படுகிறது. மேலும் இதில் ஸ்வீடிஷ் மொழியின் பல கூறுகளும் உள்ளன.

கினுவின் படங்கள்

மேற்கோள்கள் 

பால்டிக் தீவுகள்
எசுத்தோனியா
நியோக்னதாய்

நியோக்னத்துகள் என்பவை ஆவேஸ் வகுப்பில் நியோர்னிதிஸ் என்ற துணைவகுப்பின் கீழ் வரும் பறவைகள் ஆகும். நியோக்னதாய் என்ற பின்வகுப்பு கிட்டத்தட்ட அனைத்து வாழும் பறவைகளையும் உள்ளடக்கியுள்ளது; விதிவிலக்குகள் இவைகளின் சகோதரி வகைப்பாடான (பாலியோக்னதாய்) ஆகும். பாலியோக்னதாய் தினமு மற்றும் பறக்கமுடியாத ராட்டைட்களைக் உள்ளடக்கியுள்ளது.

உறவு முறைகள்
பிரான் மற்றும் கிம்பல் (2021) என்ற ஆராய்ச்சியாளர்களின் தகவல்களை அடிப்படையாகக் கொண்டு உருவாக்கப்பட்ட நியோக்னதாய் குடும்பத்தின் தற்கால பறவைகளின் உறவு முறைகள்

அடிக்குறிப்புகள்

உசாத்துணை

Mindell, David P. & Brown, Joseph W. (2005): The Tree of Life Web Project - Neornithes . Version of 2005-DEC-14. Retrieved 2008-JAN-08.
Mindell, David P.; Brown, Joseph W. & Harshman, John (2005): The Tree of Life Web Project - Neoaves . Version of 2005-DEC-14. Retrieved 2008-JAN-08.

வெளி இணைப்புகள்
Tree of Life: Neoaves
 Tree of Life: Galloanserae
கங்வொன்

காங்வொன் மாகாணம் (Gangwon Province, South Korea) தென்கொரியாவில் உள்ள
எட்டாவது மிகப் பெரிய மாகாணம் ஆகும்.
காங்வொன் 7 நகரங்களாகவும் 11 கென் களாகவும் பிரிக்கப்பட்டுள்ளது.10 லட்சத்திற்கு மெற்பலட்ட மக்கள் வசித்து வருகின்றனர்.

சமயம்
இங்கு வாழும் மக்களில் 23% புத்தம் சமயத்தையும் , 24.7 மக்கள் கிறித்துவம் சமயத்தையும் , முஸ்லிம் மத்தையும் பின்பற்றுகின்றனர்.52.3%  மக்கள் எந்த மதத்தையும் பின்பற்றுவதில்லை.

தென் கொரியா
தென்கொரிய நகரங்கள்
யாருக்கு சொந்தம்

யாருக்கு சொந்தம் 1963 ஆம் ஆண்டு வெளியான ஒரு இந்திய தமிழ்த் திரைப்படமாகும். கே. வி. ஸ்ரீநிவாசன் இந்தப் படத்தை இயக்கினார். இத்திரைப்படத்தில் கல்யாண்குமார், தேவிகா, எஸ். வி. சுப்பையா, ஜே. பி. சந்திரபாபு, ராஜஸ்ரீ, மனோரமா மற்றும் பலர் நடித்திருந்தனர்.

பாடல்கள்
திரைப்படத்துக்கு கே. வி. மகாதேவன் இசையமைத்தார். அ. மருதகாசி, பஞ்சு அருணாசலம், வில்லிபுத்தன் ஆகியோர் பாடல்களை இயற்றினார்கள். பாடகர் ஜே. பி. சந்திரபாபு. பின்னணிப் பாடகர்கள் பி. பி. ஸ்ரீநிவாஸ், பி. சுசீலா, கே. ஜமுனாராணி ஆகியோர்.

மேற்கோள்கள்

வெளி இணைப்புகள்

1963 தமிழ்த் திரைப்படங்கள்
இந்தியத் தமிழ்த் திரைப்படங்கள்
கே. வி. மகாதேவன் இசையமைத்த தமிழ்த் திரைப்படங்கள்
மனோரமா நடித்த திரைப்படங்கள்
சந்திரபாபு நடித்த திரைப்படங்கள்
தேவிகா நடித்த திரைப்படங்கள்
யாந்தபு

யாந்தபு (Yandabo) மியான்மர் நாட்டின் நடுவில், ஐராவதி ஆற்றின்கரையில் அமைந்துள்ளது. பிரித்தானியர்களுக்கும், பர்மியர்களுக்கு இடையே நடைபெற்ற  முதலாம் ஆங்கிலேய-பர்மியப் போரின் (1824 - 1826) முடிவில், யாந்தபு கிராமத்தில் வைத்து, பிரித்தானிய இந்திய அரசும், பர்மிய அரசும்,  24 பிப்ரவரி1826 அன்று போர் நிறுத்த உடன்படிக்கை செய்து கொண்டதால், அவ்வுடன்படிக்கைக்கு  இக்கிராமத்தின் பெயரால்  யாந்தபு ஒப்பந்தம் எனப்பெயராயிற்று.

தொழில்கள்
யாந்தபு கிராமம் நானூறு வீடுகள் கொண்டது. இக்கிராமத்தின் முப்பது வீட்டார்கள் மட்பாண்டம் செய்யும் தொழிலும், மற்றவர்கள் வேளாளான்மை, மீன் பிடித்தல், செங்கல் சூளைக்கு களிமண் மற்றும் விறகு சேகரித்தல் தொழில்களை செய்கின்றனர்.

இதனையும் காண்க
 முதலாம் ஆங்கிலேய-பர்மியப் போர்
 யாந்தபு ஒப்பந்தம்

மேற்கோள்கள்  

பர்மிய நகரங்கள்
யாந்தபு ஒப்பந்தம்

யாந்தபு ஒப்பந்தம் (Treaty of Yandabo) முதலாம் ஆங்கிலேய-பர்மியப் போரில், (1824-1826) ஆங்கிலேயப் படைகள் பர்மாவை வென்றது. 

போரின் முடிவில் 24 பிப்ரவரி 1826 அன்று, கிழக்கிந்திய கம்பெனியின் படைத்தலைவர் ஆர்ச்சி பால்டு காம்பெலுக்கும், கோன்பவுங் வம்சப் பர்மாப் பேரரசின் லிகெயிங் மாகாண ஆளுநர் மகா மின் லா யா ஹிதினுக்கும் (Maha Min Hla Kyaw Htin) இடையே  யாந்தாபு கிராமத்தில் அமைதி ஒப்பந்தம் கையெழுத்தாயிற்று. எனவே இந்த ஒப்பந்தத்திற்கு யாந்தபு ஒப்புந்தம் எனப் பெயராயிற்று.

யாந்தபு ஒப்பந்தப்படி, பிரித்தானியக் கிழக்கிந்தியக் கம்பெனியின் கீழ் கண்ட ஒப்பந்த விதிகளை நிறைவேற்ற பர்மிய அரசு ஒப்புக்கொண்டது. 
 அகோம் பேரரசு, மணிப்பூர் இராச்சியம், அரக்கான், சல்வீன் ஆற்றின் தெற்கில் உள்ள தானிந்தாயி மற்றும் டெனஸ்செரம் பகுதிகளை ஆங்கிலேயர்களுக்கு விட்டுத் தரப்பட்டது.  
 வடகிழக்கு இந்தியாவில் உள்ள சச்சார் மற்றும் ஜெயந்தியாவில் பர்மிய அரசின் குறுக்கீடுகள் நிறுத்தப்பட்டது. 
 போர் இழப்புத் தொகையான ஒரு மில்லியன் பிரித்தானிய பவுண்டுகள், நான்கு தவணையில் செலுத்தப்பட்டது.
 பர்மாவிற்கும் - கிழக்கிந்திய கம்பெனிக்கும் இடையே இருதரப்பு  தூதுவர்களை அனுமதிக்கப்பட்டது. 
 பிரித்தானிய - பர்மா இடையே வணிக  ஒப்பந்தங்கள் மேற்கொள்ள வகை செய்யப்பட்டது.

இதனையும் காண்க
 யாந்தாபு கிராமம்
 ஆங்கிலேய-பர்மியப் போர்கள்
 முதலாம் ஆங்கிலேய-பர்மியப் போர்

மேற்கோள்கள்

வெளி இணைப்புகள்
Treaty of Yandabo 

பர்மாவின் வரலாறு
தூக்கு குண்டு

தூக்கு குண்டு (plumb bob, or plumb-line) என்பது பம்பரம் போன்று கீழே கூரான முனையைக் கொண்ட, இரும்பினாலான ஒரு கனமான பொருளாகும். இவை ஒரு கம்பியில் அல்லது நூலால் கட்டப்பட்டு அந்த நூலின் மறுமுனை செங்குத்து அச்சான ஒரு குச்சி அல்லது மரக்கட்டையில் செல்லும்படியாக வடிவமைக்கப்பட்டிருக்கும். கிடைமட்ட அச்சில் மட்டம் பார்க்க ரசமட்டம் (spirit level) உதவுவது போல், தூக்கு குண்டு செங்குத்து அச்சில் மட்டம் பார்க்க உதவுகிறது. தொடக்க காலத்தில் தூக்குக் குண்டானது கல்லால் உருவாக்கப்பட்டது. இன்று இரும்பு, பித்தளை எனப் பல விதமான உலோகங்கள் கொண்டு தூக்குக் குண்டுகள் உருவாக்கப்படுகின்றன.

பண்டைய எகிப்து காலத்திலிருந்து இந்த கருவி பயன்படுத்தப்பட்டு வருகிறது. நில அளவியலில் இக்கருவி புவியீர்ப்பு தாழ்ப்புள்ளியைக் (nadir) நிறுவிட உதவுகிறது. இவை செங்குத்தாக மட்டமாக்க வேண்டிய ஆய்வுக்கருவிகள், தியோடலைட்டுகள், அளக்கும் நாடா போன்ற பல கருவிகளுடன் பயன்படுத்தப்படுகிறது. நில அளவியல் குறியீடுகளை (survey marker) பதிக்கும் இடத்தை அடையாளங் காண உதவுகிறது.

சொற்பிறப்பியல் 

பிளம்பம் (plumbum) என்ற இலத்தீன் மொழி சொல்லிருந்தும், பிளம்ப் (plomb) என்ற பிரெஞ்சு மொழி சொல்லிருந்தும் பெறப்பட்டது. தூக்கு குண்டு ஆரம்பத்தில் காரீயத்தால் [lead (Chemical Name: Plumbum)]செய்யப்பட்டதால் இப்பெயர் பெற்றது. அலோம்ப் (aplomb) என்ற பெயர்ச் சொல்லுக்கு செங்குத்தாக நிற்பவை என்று பொருள் ஆகும்.

பயன்பாடு
நவீன காலம் வரை, மிக உயரமான கட்டிடங்களின் செங்குத்துத்தன்மையைக் காண தூக்கு குண்டுகள் பயன்படுத்தப்பட்டன. 

தூக்கு குண்டு, ஒரு விட்டமானியுடன் (inclinometer) பொருத்தப்படும் போது, குத்துக்கோட்டுடன் ஏற்படுத்தும் கோணங்களைக் காண பயன்படுகிறது. 
ஆரம்ப கால வானளாவிய கட்டிடங்களில் (skyscrapers) உள்ள மின்தூக்கியின் சுழல் தண்டுடன் (elevator shafts) கனமான தூக்கு குண்டுகள் பிணைக்கப்பட்டிருக்கும். 
தூக்கு குண்டுகள், தண்ணீர் கொள்கலனுடனும் (உறையும் வெப்பநிலைக்கு மேலே), கழிவுச் சர்க்கரைக் பாகு (molasses) கொள்கலனுடனும், அதிகப் பாகுத்தன்மை கொண்ட திரவக் கொள்கலனுடனும் பயன்படுத்தப்படுகின்றன.

சீரற்ற உருவ அமைப்பின் புவியீர்ப்பு மையம் காணுதல்
சீரற்ற உருவ அமைப்பின் புவியீர்ப்பு மையம் காண உதவுகிறது.

மேலும் பார்க்க
நிறை மையம்

மேற்கோள்கள்

வெளியிணைப்புகள்
 60 oz. Plumb Bob.
 String Line and Plumb Bob.

அளவிடும் கருவிகள்
நில அளவியல்
துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
கசுவாரீபார்மஸ்

கசுவாரீபார்மஸ் என்பது பெரிய பறக்கமுடியாத பறவைகளின் வரிசை ஆகும். இதில் தற்போது உயிர்வாழும் 4 உயிரினங்கள் உள்ளன. 3 கசோவரி இனங்கள் மற்றும் மீதமுள்ள ஒரே இனமான ஈமியூ.

4 உயிரினங்களுமே ஆத்திரேலியா-நியூ கினியாவைப் பூர்வீகமாகக் கொண்டவை. எனினும் அழிந்துபோன சில வகைகள் பிற நிலப்பகுதிகளிலும் வாழ்ந்தன.

அடிக்குறிப்புகள் 

பறவை வரிசைகள்
ராட்டைட்கள்
பறக்காத பறவைகள்
உத்தரப்பிரதேச உள்ளாட்சித் தேர்தல், 2017

உத்தர பிரதேச மாநிலத்தின் 649 நகர்புற உள்ளாட்சி அமைப்புகளில், 16 மாநகராட்சிகளுக்கும், 198 நகராட்சிகளுக்கும், 438 நகரப் பஞ்சாயத்துக்களுக்கும் 22, 24 மற்றும் 26 நவம்பர் மாதத்தில் மூன்று கட்டங்களாக தேர்தல்கள் நடைபெற்றது
  
இத்தேர்தலில் ஆளும் கட்சியான பாரதிய ஜனதா கட்சி, பகுஜன் சமாஜ் கட்சி, சமாஜ்வாதி கட்சி, இந்திய தேசிய காங்கிரசு கட்சிகளும் மற்றும் சுயேச்சை வேட்பாளர்களும் போட்டியிட்டனர்.

வாக்குப் பதிவு
22 நவம்பர் 2017 அன்று நடைபெற்ற முதல் கட்ட வாக்குப்பதிவில் சுமார் 52.59 சதவீதம் வாக்குகளும், 24 நவம்பர் 2017 அன்று நடைபெற்ற இரண்டாம் கட்ட வாக்குப்பதிவில் சுமார் 49.3 சதவீதம் வாக்குகளும், 26  நவம்பர் 2017 அன்று நடைபெற்ற மூன்றாம் கட்ட வாக்குப்பதிவில் சுமார் 53 சதவீதம் வாக்குகளும் பதிவானது. வாக்கு எண்ணிக்கை 1 டிசம்பர் 2017 முதல் துவங்கியது.

தேர்தல் முடிவுகள்

மாநகராட்சி தேர்தல் முடிவுகள்
முதலில் 16 மாநகராட்சிளுக்கான மேயர் பதவிக்கான தேர்தல் முடிவுகள் 1 டிசம்பர் 2017 அன்று வெளியிடப்பட்டது. 16 மாநகராட்சிகளில், அயோத்தி, வாரணாசி, கோரக்பூர், காசியாபாத், பரேலி, சகாரன்பூர், ஜான்சி, மதுரா, லக்னோ, கான்பூர் மற்றும் மொராதாபாத் என 14 மாநகராட்சிகளின் மேயர் தேர்தலில் பாரதிய ஜனதா கட்சி வென்றுள்ளது. பகுஜன் சமாஜ் கட்சி அலிகார் மற்றும் மீரட் மாநகராட்சிகளின் மேயர் பதவிகளை வென்றுள்ளது.

நகராட்சி தேர்தல் முடிவுகள்

நகராட்சி தலைவர் தேர்தல் முடிவுகள்
இம்மாநிலத்தின் மொத்தமுள்ள 198 நகராட்சிகளில் பாரதிய ஜனதா கட்சி 70 நகராட்சிகளையும், சுயேச்சைகள் 49 நகராட்சிகளையும்,  சமாஜ்வாதி கட்சி 42 நகராட்சிகளையும், பகுஜன் சமாஜ் கட்சி 28 நகராட்சிகளையும், இந்திய தேசிய காங்கிரசு கட்சி 9 நகராட்சிகளையும் வென்றுள்ளது.

நகராட்சி உறுப்பினர் தேர்தல் முடிவுகள்
மொத்தமுள்ள 198 நகராட்சிகளில் உள்ள 5,260 வார்டு உறுப்பினர் தேர்தலில், 64.25% வாக்குகள் பெற்ற  3,380 சுயேச்சை உறுப்பினர்களும், 17.53% வாக்குகள் பெற்ற பாரதிய ஜனதா கட்சி 922 உறுப்பினர்களும் வெற்றி பெற்றனர்.

நகர் பஞ்சாயத்து தேர்தல் முடிவுகள்

தலைவர் பதவிகள்
 இம்மாநிலத்தின் மொத்தமுள்ள 438 பஞ்சாயத்து தலைவர் பதவிக்கான தேர்தலில் சுயேச்சைகள் 41.55% வாக்குகள் பெற்று 178 தலைவர் பதவிகளையும், பாரதிய ஜனதா கட்சி 22.83% வாக்குகள் பெற்று 100 தலைவர் பதவிகளையும், சமாஜ்வாதி கட்சி 18.9% வாக்குகள் பெற்று 83 தலைவர் பதவிகளையும், பகுஜன் சமாஜ் கட்சி 10.2% வாக்குகள் பெற்று 45 இடங்களிலும், இந்திய தேசிய காங்கிரஸ் கட்சி 3.8% வாக்குகள் பெற்று 17 இடங்களிலும், பிற கட்சிகள் 3.8% வாக்குகள்  பெற்று ஒரு இடங்களிலும் வெல்லவில்லை.

உறுப்பினர் பதவிகள்
 மொத்தமுள்ள 5,433 பஞ்சாயத்து உறுப்பினர்களில் 71.31% வாக்குகள் பெற்று  3,875 சுயேச்சை உறுப்பினர்களும், 12.22% வாக்குகள் பெற்ற  பாரதிய ஜனதா கட்சி 644 உறுப்பினர்களும், 8.34% வாக்குகள் பெற்ற சமாஜ்வாதி கட்சி 453 உறுப்பினர்களும், 8.34% வாக்குகள் பெற்ற சமாஜ்வாதி கட்சி 218 உறுப்பினர்களும், 4.01% வாக்குகள் பெற்ற இந்திய தேசிய காங்கிரசு கட்சி 126 உறுப்பினர்களும் வெற்றி பெற்றுள்ளனர்.

மேற்கோள்கள்
ஐபீரிய சிவிங்கிப் பூனை

ஐபீரிய சிவிங்கிப் பூனை (Iberian lynx, உயிரியல் பெயர்: Lynx pardinus) என்பது நடுத்தர-அளவிலான காட்டுப் பூனை இனமான சிவிங்கிப் பூனை வகைகளில் உள்ள நான்கு சிற்றினங்களில் ஒன்றாகும். இது தென்மேற்கு ஐரோப்பாவில் உள்ள ஐபீரிய மூவலந்தீவில் மட்டுமே காணப்படும் ஓர் அகணிய உயிரி ஆகும். இது பன்னாட்டு இயற்கைப் பாதுகாப்புச் சங்கத்தின் செம்பட்டியலில் அழிவாய்ப்பு இனமாக இனங்காணப்பட்டுள்ளது. 20-ஆம் நூற்றாண்டில், அதிக வேட்டையாடுதல், வாழ்விடங்களின் துண்டாடுதல், ஐரோப்பியக் குழிமுயல் (ஓரிக்டோலாகசு குனிகுலசு) என்னும் இதன் முக்கிய இரை இனத்தின் மைக்ஸோமாடோசிஸ் மற்றும் முயல் ரத்தக்கசிவு நோயினால் ஏற்பட்ட இனக்குறைப்பு காரணமாக ஐபீரிய சிவிங்கிப் பூனையின் எண்ணிக்கை குறைந்துள்ளது.

ஏறத்தாழ ஒரு மில்லியன் ஆண்டுகளுக்கு முன்பு, தொடக்க கால பிலிசுடோசினின் முடிவிலிருந்து இந்தப் பூனை இப்பகுதியில் இருந்ததாகத் தொல்லுயிர் எச்சங்கள் தெரிவிக்கின்றன.

21ஆம் நூற்றாண்டின் தொடக்கத்தில், ஐபீரிய சிவிங்கிப் பூனை அழிவின் விளிம்பில் இருந்தது. 2002ஆம் ஆண்டில் அந்தாலூசியாவில் தனிமைப்படுத்தப்பட்ட இரண்டு துணை இனத்தொகைகளில் 94 பூனைகள் மட்டுமே உயிர் பிழைத்துள்ளன. இதன் பின்னர், பாதுகாப்பு நடவடிக்கைகள் செயல்படுத்தப்பட்டன. இதில் வாழ்விடத்தை மேம்படுத்துதல், முயல்களை மீட்டெடுத்தல், இடமாற்றம் செய்தல், மற்றும் ஐபீரிய சிவிங்கிப் பூனைகளை மீண்டும் அறிமுகப்படுத்துதல், கண்காணித்தல் போன்றவை அடங்கும். இதனால் 2012இல், இவற்றின் தொகை 326 ஆகவும், 2020 இல் 855 ஆகவும், 2021-இல் 1,111 ஆகவும், 2023-இல் 1,668 ஆகவும், 2024-இல் 2,021 ஆகவும் அதிகரித்து, இதனை மறுவகைப்படுத்தலுக்கு வழிவகுத்தது. இது ஒரு ஒற்றை வகை இனமாகும். இது இசியோடோரென்சீசு-இலிருந்து உருவானதாகக் கருதப்படுகிறது.

மரபியல் ஆராய்ச்சி
ஐபீரியன் சிவிங்கிப் பூனையின் மரபணு வேறுபாடு, பிற பூனைக்க்குடும்ப மரபணுவினை ஒப்பிடும் போது முந்தியதாக உள்ளது. இதன் வாழிடத் துண்டாக்கம், இடையூறு மற்றும் தனிமைப்படுத்தலின் விளைவாக ஏற்பட்டதாகும்டோனானா மற்றும் அண்டுஜாரில் உள்ள ஐபீரியன் சிவிங்கிப் பூனை நுண்கோள டி. என். ஏ. குறிப்பான்களில் மரபணு ரீதியாக வேறுபடுகின்றன. இந்த அலகு நீண்ட காலமாக தனிமைப்படுத்தப்பட்டதால், டோனானாவில் சேகரிக்கப்பட்ட மாதிரிகள் அதிக அளவு அகஇனப்பெருக்கத்தை வெளிப்படுத்தின.

கலாச்சாரப் பதிவு
போர்த்துகீசிய தெருக் கலைஞர் இரண்டாம் போர்டலோ, அதிகப்படியான நுகர்வை முன்னிலைப்படுத்த குப்பைகளால் செய்யப்பட்ட மாதிரிகளை உருவாக்குபவர் ஆவார். இவரது விலங்குகளை உள்ளடக்கிய படைப்புகள் மனிதர்களால் ஏற்படும் கழிவுகளால் உயிரினங்களின் அழிவை எடுத்துக்காட்டுவதற்காக உருவாக்கப்பட்டவை. இவரது பொதுவன படைப்புகளில் ஒன்று போர்ச்சுகலின் லிசுபனில் உள்ள பார்க் தாசு நாசாசில் உள்ள ஒரு பெரிய ஐபீரியன் சிவிங்கிப் பூனை ஆகும். இது 2019-இல் இளைஞர் நல அமைச்சர்களின் உலக மாநாட்டிற்காகவும், இளைஞர் மன்றம் லிசுபோவா+21 க்காகவும் உருவாக்கப்பட்டது.

மேற்கோள்கள்

வெளி இணைப்புகள் 

 Large Carnivore Initiative for Europe – Iberian lynx
 Species portrait Iberian lynx; IUCN/SSC Cat Specialist Group
 Images and movies of the Iberian lynx (Lynx pardinus)—ARKive
 The natural history of the Iberian lynx
 WWF species profile: Iberian lynx

பன்னாட்டு இயற்கைப் பாதுகாப்புச் சங்கத்தின் செம்பட்டியல் - அழிவாய்ப்பு இனம்
பூனைப் பேரினம்
சுண்ணாம்புக் கோடிடும் கருவி

சுண்ணாம்புக் கோடிடும் கருவி (Chalk line அல்லது Chalk box) தட்டையான பரப்புகளில், நீளமான நேர்க்கோடுகளை வரையப் பயன்படுகிறது. இருப் புள்ளிகளுக்கிடையே நேர்க்கோடு வரைய இக் கருவி உதவுகிறது. தூக்குக்குண்டு செங்குத்துக் கோடுகளை வரைவதற்குப் பயன்படுகிறது.

தச்சு வேலையில் இக்கருவி மிகவும் பயன்படுகிறது. கரடு முரடான வெட்டு மரங்களைப் பயன்படுத்தும் முன்பாக நேராக்கவும், சதுர விளிம்புகளையும் ஏற்படுத்தவும் உதவுகிறது.

பயன்கள் 
சுண்ணாம்புக் கோடிடும் கருவிகளில் நேர்க்கோடுகளை வரைய வண்ணச் சாயம் (பொதுவாக சுண்ணாம்புக் கோடு) ஏற்கனவேப் பூசப்பட்டு, இறுகக்கட்டிய நைலான் கயிறு அல்லது நூல் (இழை) பயன்படுத்தப்பட்டு வருகிறது. கோடிடப்பட வேண்டிய பரப்பில் கயிறு இறுக்கமாகப் பிடிக்கப்படுகிறது. கயிறு திடீரென இழுக்கப்பட்டு, பரப்பில் வண்ணம் விழுமாறு செய்யப்படுகிறது. கயிறு பரப்பில் விழும் போது நேர்க்கோடு வரையப்படுகிறது.
சீரற்ற மற்றும் துளைகள் நிறைந்த பரப்பிலும் கோடுகள் வரைய உதவுகிறது. அதிகமாக இழுக்கப்படும் போதும், காற்றிலுள்ள ஈரப்பதம் காரணமாகவும் கயிறுகள் அடிக்கடி அறுந்து போகிறது.
சுண்ணாம்புக் கோடிடும் கருவி மற்றும் தூக்குக்குண்டும் ஒரே கருவியாக விற்பனை செய்யப்படுகிறது.

வரலாறு 

பண்டைய எகிப்திலேயே சுண்ணாம்புக் கோடுகள் பயன்படுத்தப்பட்டதற்கான ஆதாரங்கள் கிடைத்துள்ளன.

மைக்கோடுகள் 

கிழக்காசியாவில் சுண்ணாம்புக் கோடுகளுக்குப் பதிலாக மையால் ஆன கோடுகள் வரையப்படுகிறது. சுமிட்சுபோ (sumitsubo) என்று சப்பானிய மொழியில் அழைக்கப்படும் அலங்காிக்கப்பட்ட மைப்புட்டிகளில், பஞ்சு நனைக்கப்பட்டு கோடுகள் வரையப்படுகிறது. As with many such tools, they're often made by their users while apprentices.
கோயில் போன்ற பெரிய கட்டடங்களின் முகடு நாட்டல் என்ற விழாவின் போது தச்சரின் கருவிகளை வைப்பது வழக்கம். அதில் புதிதாக உருவாக்கப்பட்ட சுமிட்சுபோவும் (sumitsubo) ஒன்று.

மேலும் பார்க்க 
 அளக்கும் நாடா

மேற்கோள்கள்

வெளியிணைப்புகள் 
 Chalk line – One person operation (video)
 Chalk line – Two-person operation (video)
 Hand-made chalk-line (video)

கட்டுமானப் பொறிகள்
துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
பிரியா பவானி சங்கர்

பிரியா பவானி சங்கர் (Priya Bhavani Shankar, பிறப்பு: 31 திசம்பர் 1990) இந்தியத் திரைப்பட நடிகையும் இந்திய தொலைக்காட்சி நிகழ்ச்சித் தொகுப்பாளரும் ஆவார். கல்யாணம் முதல் காதல் வரை எனும் தொலைக்காட்சித் தொடரில் நடித்தமைக்காக மிகப் பிரபலமாக அறியப்பட்டவர்.

பிறப்பு மற்றும் இளமைக்காலம்
பவானி சங்கர் மற்றும் தங்கம் பவானி சங்கர் என்போருக்கு மகளாகப் பிறந்தார். மயிலாடுதுறையை (மாயவரம்) சொந்த இடமாகக் கொண்டவர்.

திரைப்படங்கள்
குறிப்பிட்ட எல்லா படங்களும் தமிழில் உள்ளன.

மேற்கோள்கள்

வெளி இணைப்புகள்

தமிழ்த் திரைப்பட நடிகைகள்
வாழும் நபர்கள்
1989 பிறப்புகள்
தமிழ்நாட்டு நடிகைகள்
லைலா மஜ்னு (1949 திரைப்படம்)

லைலா மஜ்னு 1949 ஆண்டில் வெளிவந்த தெலுங்கு வரலாற்றுத் திரைப்படத்தின் தமிழ் மொழிமாற்றத் திரைப்படம் ஆகும். பி. எஸ். ராமகிருஷ்ணாவின் இயக்கத்தில் வெளிவந்த இத்திரைப்படத்தில் நாகேசுவரராவ், பானுமதி முக்கிய பாத்திரங்களில் நடித்திருந்தனர். பாடல்களுக்கு சி. ஆர். சுப்பராமன் இசையமைத்திருந்தார். தமிழ்த் திரைப்படத்தில் வசனங்களையும் பாடல்களையும் எஸ். டி. சுந்தரம் எழுதியிருந்தார்.

நடிகர்கள்
அக்கினேனி நாகேஸ்வர ராவ் (கயாசு மஜ்னு)
பானுமதி ராமகிருஷ்ணா (லைலா)
முக்கமாலா (அமீர் சர்வார்)
சி. எஸ். ஆர்.
ஸ்ரீரஞ்சனி (ஜரீனா)
சிவராவ் (அன்வர்)
ஆரணி சத்யநாராயணா
சீதாராம் (மௌலவி)
ஹேமலதா (லைலாவின் தாயார்)
சுரபி பாலசரசுவதி
பேபி கிருஷ்ணவேணி (பால லைலா)
சிட்டிபாபு (பால கயாசு)
கே. பி. சுப்பாராவ்
லலிதா
பத்மினி

தகவல்கள்
லைலா மஜ்னு திரைக்கதை ஊமைப் படமாக முதலில் 1922 ஆம் ஆண்டில் ஜே. ஜே. மதன் தயாரிப்பிலும், பின்னர் 1927 இல் மணிலால் ஜோசியின் இயக்கத்திலும் வெளிவந்தது. 1931 ஆம் ஆண்டில் கஞ்சிபாய் ரத்தோட் இயக்கத்தில் இந்தியில் பேசும் படமாக வெளிவந்தது. ஜே. ஜே. மதன் 1931 இல் மீண்டும் இந்தியில் வெளியிட்டார். 1936 இல் ஈஸ்ட் இந்தியா பிக்சர்சு பாரசீக மொழியில் வெளியிட்டது. 1940 இல் தர்மவீர் சிங் பஞ்சாபி மொழியில் வெளியிட்டார். 1941 இல் பஷ்தூ மொழியில் வெளியிடப்பட்டது. 1945 இல் சுவரன் லதா, நசீர் அகமது ஆகியோரின் நடிப்பில் வெளியான இந்தத் திரைப்படம் பெரும் வெற்றியடைந்தது.

1949 அக்டோபரில் இத்திரைப்படம் தெலுங்கில்  வெளியிடப்பட்டு, பின்னர் தமிழில் மொழிமாற்றம் செய்யப்பட்டு 1949 நவம்பரில் வெளியிடப்பட்டது. 1950 இல் எஃப். நாகூரின் இயக்கத்தில் லைலா மஜ்னு என்ற பெயரில் டி. ஆர். மகாலிங்கம், எம். வி. ராஜம்மா ஆகியோரின் நடிப்பில் வெளிவந்தது. இதே திரைக்கதை 1953 இலும், 1976 இலும் (இந்தி, வங்காளம்), பின்னர் 1982  இலும் வெளிவந்தன.

மேற்கோள்கள்

இவற்றையும் பார்க்க
லைலா மஜ்னு

வெளி இணைப்புகள்
 
  (Tamil)

1949 தமிழ்த் திரைப்படங்கள்
இந்தியத் தமிழ்த் திரைப்படங்கள்
1949 தெலுங்குத் திரைப்படங்கள்
இந்தியத் தெலுங்குத் திரைப்படங்கள்
லிச்சாவி நாடு

லிச்சவி நாடு (Licchavi Kingdom) நேபாளத்தின் காத்மாண்டு சமவெளியில் கிபி 470 முதல் 750 முடிய இருந்த பண்டைய நாடாகும். இந்நாட்டை தற்கால இந்தியாவின் பிகார் மாநிலத்தின் மிதிலைப் பிரதேசத்தின் வைசாலி நகரத்தின்  லிச்சாவி குலத்தினர், காத்மாண்டு சமவெளியை கைப்பற்றி கிபி நான்காம் நூற்றாண்டின் பிற்பகுதியில் லிச்சாவி இராச்சியத்தை நிறுவினர்.

அரசு
லிச்சாவிகள் தலைமை அமைச்சர், தலைமைப் படைத்தலைவர் மற்றும் நிலக்கிழார்கள் உதவியுடன் மகாராஜா பட்டத்துடன் லிச்சாவி நாட்டை ஆண்டனர்.

லிச்சாவிகளும் குப்தர்களும் 
 

மகத நாட்டின் குப்தப் பேரரசர் முதலாம் சந்திரகுப்தர், நேபாள லிச்சாவிகளின் இளவரசி குமாரதேவியை மணந்தவர். 

சமுத்திரகுப்தர் வெளியிட்ட தங்க நாணயத்தில் ஒரு பக்கத்தில் இலக்குமியின் உருவமும், மறுபுறத்தில் முதலாம் சந்திரகுப்தர்-குமாரதேவியின் உருவமும் பதியப்பட்டிருக்கும். பேரரசர் அசோகர் நிறுவிய அலகாபாத் தூண்களில், சமுத்திரகுப்தர் தன்னை லிச்சாவிகளின் பேரன் எனக் குறித்துள்ளார்.

ஆட்சியாளர்கள்
   

லிச்சாவி நாட்டை ஆண்ட லிச்சாவி குல மன்னர்கள் பின்வருமாறு: 

185 முதலாம் ஜெயதேவ வர்மா 
வசுராஜா என்ற வசுதத்த வர்மா 
விஸ்வதேவன் கிபி 400 
சங்கரதேவன் கிபி 425 
தர்மதேவன் கிபி 450 
 முதலாம் மானதேவன் 464-505
மஹிதேவன் கிபி 505-506
வசந்ததேவன் 506-532 
மனுதேவன்
வாமனதேவன் 538 
ராமதேவன் 545
அமரதேவன் 
அகாமதேவன் 
பௌமகுப்தன் என்ற பூமிகுப்தர் 567 - 590 
கங்கதேவன் 567-573
இரண்டாம் மானதேவன் 575/576
முதலாம் சிவதேவன 590-604 
அம்சுவர்மன் 605-621 
உதயதேவன் 624
துருவதேவன்  624-625 
பீமார்ஜுனதேவன் 631-641 
நரேந்திரதேவன் 643-679 
இரண்டாம் சிவத்தேவன் 694-705 
இரண்டாம் ஜெயதேவன் 713-733 
இரண்டாம் சங்கரதேவன் 748-749
மூன்றாம் மானதேவன் 756 - 
பலிராஜன் 826 
பலதேவன் 847 
நான்காம் மானதேவன் 877

இதனையும் காண்க
 நேபாளத்தின் வரலாறு
 நேபாள இராச்சியம்
 மகாஜனபதம் 
 வைசாலி 
 மிதிலை பிரதேசம்

மேற்கோள்கள்

வெளி இணைப்புகள்
 Tamot, Kashinath and Alsop, Ian. "A Kushan-period Sculpture, The Licchavi Kings", Asianart.com
  History of Nepal,  Thamel.com
  "Nepal: The Early Kingdom of the Licchavis, 400-750", Library of Congress Countryreports.org (September, 1991)
 Vajrācārya, Gautamavajra, "Recently Discovered Inscriptions of Licchavi, Nepal", Kailash - Journal of Himalayan Studies, Volume 1, Number 2, 1973. (pp. 117-134) 

மகாஜனபதம்
ஆசியாவின் முன்னாள் முடியாட்சிகள்
பீகார் வரலாறு
நேபாள வரலாறு
லிச்சாவிகள்

லிச்சாவிகள்  (Licchavis) ஆண்ட   லிச்சாவி நாடு, பதினாறு மகாஜனபத நாடுகளில் ஒன்றாகும்.  லிச்சாவிகளின் தலைநகரமாக வைசாலி இருந்தது. 

லிச்சாவி நாட்டவர்களின் அருகில் வஜ்ஜி நாடு, மல்ல நாடு, சாக்கிய நாடு, கோலிய நாடுகள் போன்ற குறுநில மன்னர்கள் ஆண்டனர்.  

பிற்காலத்தில் மகதப் பேரரசர் அஜாதசத்ரு வஜ்ஜி நாட்டை மகதப் பேரரசுடன் இணைத்துக் கொண்டார்.   

லிச்சாவி குல கூட்டமைப்பினர், குடியரசு முறையில் லிச்சாவி நாட்டை ஆண்டதாகவும், லிச்சாவிகளின் தலைவன் ராஜா என்ற பட்டத்துடன் விளங்கியதாக, கௌடில்யர் தனது அர்த்தசாஸ்திரம் எனும் நூலின் 11வது அத்தியாத்தில் தெரிவிக்கிறார்.
பௌத்த சாத்திரமான மகாபரிநிர்வாண சூத்திரத்தில், லிச்சாவிகள், சூரிய குல சத்திரியர்கள் என்றும், கௌதம புத்தர், லிச்சாவிகளில் ஒரு பிரிவினரான சாக்கியர் என்றும் தெரிவிக்கிறது. 

திக்க நிக்காய எனும் பௌத்த சாத்திரத்தில் லிச்சாவிகள் வசிஷ்ட கோத்திரத்தை சேர்ந்தவர்கள் என்று கூறிப்பிடுகிறது. 

மனுதரும சாத்திரத்தில் அத்தியாயம் பத்து, சுலோகம் 22ன் படி, லிச்சாவிகள் விராத்திய சத்திரியப் பிரிவினர் என்று  புக்லர் எனும் வரலாற்று ஆய்வாளர் கருதுகிறார்.

லிச்சாவிகளின் பூர்வீகம் தற்கால வாரணாசி என்பர். தற்கால நேபாளத்தின் தெற்கிலும், வடக்கு பிகார் எல்லையில் அமைந்த தராய் சமவெளியில், லிச்சாவிகள் தங்களது லிச்சாவி நாட்டை நிறுவினர். லிச்சாவிகள், மகத நாட்டிற்கு கட்டுப்பட்ட குறுநில மன்னர்கள் ஆவார். 

மகாவீரர் மற்றும் கௌதம புத்தர் காலத்திற்கு முன்னரே, லிச்சாவிகள் வேளாண்மைத் தொழிலை நன்கு செய்து வாழ்ந்தனர். 
சமண அறிஞர் பத்திரபாகு எழுதிய கல்பசூத்திரம் எனும் நூலில், மல்லர்கள், வஜ்ஜ்ஜிகள், மல்லர்கள், காசிகள் மற்றும் கோசலர்கள், சாக்கியர்கள், கோலியர்கள் போன்ற மகாஜனபதங்களை இணைந்து ஒரு கூட்டமைப்பை நிறுவி, மகத நாட்டை எதிர்கொண்டனர் என குறிப்பிடுகிறார். மேலும் கூட்டமைப்பின் தலைவராக கோசல மன்னர் சோதகர் இருந்ததாகவும், அவரது தங்கை திரிசலா, மகாவீரரின் தாய் என்றும் குறிப்பிடுகிறார்.

லிச்சாவிகளும் குப்தர்களும் 
 

மகத நாட்டின் குப்தப் பேரரசர் முதலாம் சந்திரகுப்தர், நேபாள லிச்சாவிகளின் இளவரசி குமாரதேவியை மணந்தவர். 

சமுத்திரகுப்தர் வெளியிட்ட தங்க நாணயத்தில் ஒரு பக்கத்தில் இலக்குமியின் உருவமும், மறுபுறத்தில் முதலாம் சந்திரகுப்தர்-குமாரதேவியின் உருவமும் பதியப்பட்டிருக்கும். பேரரசர் அசோகர் நிறுவிய அலகாபாத் தூண்களில், சமுத்திரகுப்தர் தன்னை லிச்சாவிகளின் பேரன் எனக் குறித்துள்ளார்.

இதனையும் காண்க
 மகாஜனபதம்
 லிச்சாவி நாடு  
 வஜ்ஜி நாடு
 மல்ல நாடு
 சாக்கியர்
 கோலியர்
 மகத நாடு

அடிக்குறிப்புகள்

நேபாள வரலாறு
இந்திய அரச மரபுகள்
நேபாள அரச மரபுகள்
பண்டைய இந்திய இனக்குழுக்கள்
கத்தூரி எலி

கத்தூரி எலி (ஆங்கிலப் பெயர்: Muskrat, உயிரியல் பெயர்: Ondatra zibethicus) என்பது ஒரு கொறிணி ஆகும். இது தன் எல்லைகளைக் குறிக்கக் கத்தூரி மணத்தைப் பயன்படுத்துகிறது. இதன் காரணமாகவே இது கத்தூரி எலி என்று அழைக்கப்படுகிறது.

சொற்பிறப்பு 
இது தட்டையான வாலைக் கொன்டுள்ளது. இதன் காரணமாக இது கத்தூரி-நீரெலி என்று அழைக்கப்பட்டது. பின்னர் எலியைப் போன்றிருப்பதால் இது கத்தூரி எலி என்று அழைக்கப்படுகிறது.

விளக்கம் 
வளர்ந்த எலி 40-70 செ.மீ. (16-28 அங்குலம்) நீளம் இருக்கும். இந்த நீளத்தில் பாதியளவிற்கு வால் தான் இருக்கும். இதன் எடை 0.6-2 கிலோகிராம் (1.3-4.4 பவுண்ட்) இருக்கும். இவற்றின் நீளமான வால்கள் செதில்களால் மூடப்பட்டுள்ளன, உரோமத்தால் அல்ல. இவைகளால் நீரின் அடியில் 12-17 நிமிடங்களுக்கு நீந்த முடியும். இவைகளால் காதின் உள்ளே நீர் புகாமல் இருக்க நீரின் அடியில் இருக்கும் போது காதை மூடிக்கொள்ள முடியும். இவற்றின் பின்னங்கால்களின் விரல்கள் இடையே பாதியளவிற்குச் சவ்வுகள் உள்ளன. இவை வால்களின் மூலம் உந்தி நீந்துகின்றன.

உசாத்துணை

வெளி இணைப்புகள் 
 
 Everything Muskrat
 How Muskrat Created the World – Native American Legends 
 The New Student's Reference Work/Muskrat
 Muskrats , Fletcher Wildlife Garden

நீர்வாழ் பாலூட்டிகள்
குறுவால் பூனை

குறுவால் பூனை (ஆங்கிலப் பெயர்: Bobcat, உயிரியல் பெயர்: Lynx rufus) என்பது ஒரு வகைக் காட்டுப் பூனை ஆகும். இது வட அமெரிக்காவில் காணப்படுகிறது. இது வீட்டுப் பூனையைப் போல் இரு மடங்கு அளவு இருக்கும்.

வளர்ந்த பூனை 47.5-125 செ.மீ. (18.7-49.2 அங்குலம்) நீளம் இருக்கும். சராசரியாக 82.7 செ.மீ. (32.6 அங்குலம்) நீளம் இருக்கும்; வால் ஆனது 9-20 செ.மீ. (3.5-7.9 அங்குலம்) நீளம் இருக்கும். The pupils are round, black circles and will widen during nocturnal activity to maximize light reception. தோள்கள் 30-60 செ.மீ. (12-24 அங்குலம்) உயரம் இருக்கும். வளர்ந்த ஆண்கள் 6.4-18.3 கி.கி. எடை இருக்கும். சராசரியாக 9.6 கி.கி. எடை இருக்கும். பெண்கள் 4-15.3 கி.கி. எடை இருக்கும். சராசரியாக 6.8 கி.கி. இருக்கும். சாதனை எடையாக ஒரு பூனை 22.2 கி.கி. இருந்துள்ளது. இவற்றின் பின்னங்கால்கள் நீளமாக உள்ளன.

உசாத்துணை

மேலும் படிக்க

வெளி இணைப்புகள்
 
 
Species portrait Bobcat; IUCN/SSC Cat Specialist Group
Bobcats – National Geographic
Youtube Video of Swimming Bobcat - Extended Video captured of a Bobcat Swimming Across Lake Lanier Georgia

லின்க்ஸ்
பூனைகள்
ஜங் பகதூர் ராணா

ஜங் பகதூர் ராணா (Jung Bahadur Kunwar Ranaji) (இயற்பெயர்: வீர நரசிங் குன்வர் (Bir Narsingh Kunwar) (), (பிறப்பு:18 சூன் 1817 - இறப்பு:25 பிப்ரவரி 1877),  நேபாள் இராச்சியத்தில் ராணா வம்சத்தை நிறுவியரும், ஷா வம்ச மன்னர்களின் பரம்பரை தலைமை அமைச்சர் மற்றும் படைத்தலைவராக இருந்தவர் ஆவார். பின்னர் ஷா வம்ச மன்னர்களை கைப்பாவையாகக் கொண்டு, ஜங் பகதூர் ராணாவும், அவரது வம்சத்தினரும் நேபாள இராச்சியத்தை, 1856 முதல் 1951 முடிய  ஆண்டனர்.

கஸ்கி மற்றும் லம்ஜுங்கின் குறுநில மன்னராக இருந்த ஜங் பகதூர் ராணா, பின்னர் நேபாள இராச்சியத்தின் பரம்பரை தலைமை அமைச்சராகவும், தலைமைப் படைத்தலைவராகவும் பணியாற்றியவர்.

தற்கால கர்நாடகா மாநிலததின் குடகு நாட்டின் மன்னர் சிக்க வீர ராஜேந்திரனின் மகள் கங்காதேவியை, ஜங் பகதூர் ராணா, வாரணாசியில் திருமணம் செய்து கொண்டவர்.

நேபாள இராச்சியத்தின்  ஷா வம்ச குடும்பத்தில் அரசியல் பிணக்குகள் ஏற்பட்ட போது,  ஜங் பகதூர் ராணா, நேபாள இராச்சியத்தின் மன்னர்களை கைப்பாவையாகக் கொண்டு, அனைத்து ஆட்சி அதிகாரத்தை தானே எடுத்துக் கொண்டு, நாட்டை  இருபதாண்டுகள் ஆண்டவர்.

நேபாள வரலாற்றில் கொடுங்கோல் மன்னர் எனப் பெயர் பெற்ற ஜங் பகதூர் ராணா, ராணா வம்சத்தை நிறுவினார். ஜங் பகதூர் ராணாவும் ராணா வம்சத்தினர் நேபாளத்தை கி பி 1856 முதல் 1951 முடிய ஆண்டனர்.

ஜங் பகதூர் ராணாவின் தாத்தா ராமகிருஷ்ண குன்வர், பிரிதிவி நாராயணன் ஷா நிறுவிய நேபாள இராச்சியத்தின் பெரும் படைத்தலைவராக பணியாற்றியவர்.

இவரது தந்தை பால நரசிங் குன்வர், ராணா பகதூர் ஷாவின் அரசவையில் செல்வாக்குடன் விளங்கியவர்.

கிபி 1857ல் நேபாள மன்னர் சுரேந்திர விக்ரம் ஷா, ஜங் பகதூர் குன்வருக்கு, ராணா என்ற பட்டம் வழங்கினார். இவரது வம்சத்தினரும் ராணா என்ற பட்டதுடன் அழைக்கப்பட்டனர்.

இதனையும் காண்க
 நேபாள இராச்சியம்
 ஷா வம்சம்
 பிரிதிவி நாராயணன் ஷா
 ராணா வம்சம்
 சேத்திரி
 குடகு இராச்சியம்
 சிக்க வீர ராஜேந்திரன்

அடிக்குறிப்புகள்

வெளி இணைப்புகள்

 Library of Congress
 Mc Findia 
 Royal Ark
 Gautam, Prawash. (2011-10-02). Kot legacy and lessons . www.ekantipur.com. Retrieved: 26 December 2011.

மேலும் படிக்க

1816 பிறப்புகள்
1877 இறப்புகள்
நேபாள இராச்சியம்
நேபாள பிரதம அமைச்சர்கள்
நேபாள வரலாறு
நேபாள அரசியல்
கொங்கிராடு

கொங்கிராடு (மொங்கோலியம்: Хонгирад) என்பது மங்கோலியப் பழங்குடியினரில் ஒரு பிரிவு ஆகும். இவர்களது பகுதியானது சீனாவின் உள் மங்கோலியா மாகாணத்தின் ஹுலுன் ஏரி மற்றும் மங்கோலியாவின் கால்கா நதி ஆகியவற்றுக்கு அருகில் அமைந்திருந்தது. இங்கிருந்தபடி இவர்கள் ஆளும் வட சீன அரசுகளுடன் நெருங்கிய தொடர்பு வைத்திருந்தனர். பல்வேறு கொங்கிராடு இனங்கள் ஒரே தலைவரின் கீழ் ஒன்றிணையாமலேயே இருந்தன. இதனால் இவர்களால் ஒரு இராணுவ சக்தியாக உருவாக முடியவில்லை.

குறிப்புகள்

வெளி இணைப்புகள்
Onggirats at Chinaknowledge
Qongirats' Tribal Symbol "Tamga"
Hongirad tribe of Kazakh people - from Wikipedia Hongirad introduction in Kazakh language

மங்கோலியாவின் வரலாறு
மங்கோலியர்
கச்சியுன்

கச்சியுன் (மொங்கோலியம்: Хачиун) என்பவர் செங்கிஸ் கானின் உடன்பிறந்த சகோதரன் ஆவார். இவர் எசுகெய் மற்றும் ஓவலுனின் மூன்றாவது பிள்ளை ஆவார்.  மங்கோலியர்களின் இரகசிய வரலாறு இவர் செங்கிஸ் கானைவிட நான்கு வயது இளையவர் என்று குறிப்பிடுகிறது. இவருக்குக் கசருடன் நல்லுறவு இருந்தது. ஆனால் தெமுகேயுடன் அந்தளவிற்கு நல்லுறவு இல்லை.

பரம்பரை

மேற்கோள்கள்

மங்கோலியத் தளபதிகள்
செங்கிஸ் கான்
திரிபுராவின் வரலாறு

திரிபுரா மாநிலமானது நீண்ட வரலாற்றைக் கொண்டது.   திரிபுரா இராச்சியம் அதன் உச்சத்தில் இருந்த காலகட்டமான கி.பி. 14 மற்றும் 15 ஆம் நூற்றாண்டு காலகட்டத்தில் கிழக்கு வங்காளத்தின் முழு பகுதியைக் கொண்டும், வடக்கிலும் மேற்கிலும் பிரம்மபுத்திரா நதிவரையிலும், தெற்கே வங்காள விரிகுடா மற்றும் கிழக்கில் பர்மாவையும் எல்லைகளாக கொண்டு இருந்தது.

திரிபுராவின் சுதேச மன்னர் அரசின் இறுதி மன்னர் கிரித் விக்ரம் கிஷோர் மாணிக்ய தேவ வர்மன் 1947 முதல் 1949 வரை ஆட்சி செய்தார் பின்னர் 1949, செப்டம்பர் 9 அன்று தன் இராச்சியத்தை இந்திய ஒன்றியத்துடன் இணைந்தார்.

தொன்மவியல் செய்திகள் 
திரிபுராவின் இராச்சியக் காலப்பகுதியில் எழுதப்பட்ட தொன்மங்கள், இந்து இதிகாசங்கள் மற்றும் திரிபுரி நாட்டுப்புறத் தொன்மங்களில், ராஜ்யத்தின் தோற்றம் பற்றி குறிப்பிடப்பட்டுள்ளது.

பண்டைய காலம் 
திரிபுராவின் பண்டைய காலமானது 7 ஆம் நூற்றாண்டில் வட திரிபுராவிலுள்ள கைலாஷகரில் இருந்து திரிபுரா மன்னர்கள் ஆட்சி செய்த காலம்வரை சொல்கிறது. மேலும் அவர்கள் "ஃபா" என்ற பட்டத்தைப் பூண்டிருந்தனர் ''பா'' என்றால் கொக்பரோக் மொழியில் "தந்தை" அல்லது "தலை" என்று பொருள் ஆகும்.

வரலாற்றுக் காலம் 
திரிபுரா மன்னர்கள் "மானிக்யா" என்ற பட்டத்தை ஏற்று, 14 ஆம் நூற்றாண்டில் தங்கள் தலை நகரை  தென் திரிபுராவில் கோமி ஆற்றங் கரையில் உதய்பூருக்கு (முன்னர் ரங்கமாடி) மாற்றினர். இது அவர்கள் மிகவும் புகழுடன் விளங்கிய காலமாகும். மேலும் அவர்களின் அதிகாரமும் புகழும் வட இந்தியாவில் அவர்களின் சமகாலத்தவர்களாக இருந்த மொகலாயர்களால் ஒப்புக் கொள்ளப்பட்டது.

நவீன காலம் 

நவீன காலம் என்பது மொகலாயர் ஆட்சியை பிரித்தானியர் தோற்கடித்த பிறகு, இந்திய இராச்சியங்கள் பிரித்தானியரின் மேலாதிக்கத்தை ஏற்ற காலத்தில் இருந்து தொடங்குகிறது.   1871 இல், பிரித்தானிய இந்திய அரசாங்கம் ஆட்சி நிர்வாகத்தில் திரிபுரா மன்னருக்கு உதவ ஒரு முகவரை நியமித்தது. இந்தக் காலகட்டத்தில் ராஜ்யத்தின் தலைநகரம் மேற்கு திரிபுராவில் தற்போதைய மாநிலத் தலைநகராக உள்ள அகர்தலாவிற்கு மாற்றப்பட்டது.

இந்தியா சுதந்திரம் அடைந்த பிறகு, திரிபுரா சுதேச அரசானது 1949 இல் இந்திய ஒன்றியத்துடன் இணைக்கப்பட்டது.   திரிபுரா 1963 சூலை 1 அன்று ஒன்றிய ஆட்சிப்பகுதியாக ஆனது, பின்னர் 1972 சனவரி 21 அன்று முழு மாநில அந்தஸ்தை பெற்றது.

மேலும் காண்க 
 திரிபுரா இராச்சியம்
 உஜ்ஜயந்தா அரண்மனை
 நீர்மகால்

குறிப்புகள்

வெளி இணைப்புகள் 
 History of Tripura @ Royalark

திரிபுராவின் வரலாறு
சேலம் காசி விசுவநாதர் கோயில்

அருள்மிகு காசி விசுவநாதர் திருக்கோயில்  சேலம் மாவட்டம் நகரின் மையப் பகுதியில் 2 வது அக்ரஹாரம் அமைந்துள்ளது

திறக்கும் நேரம்

காலை 6 மணி முதல் 12 மணி வரை, மாலை மணி 4 முதல் இரவு 8.30 மணி வரை திறந்திருக்கும்

தெய்வங்கள்
 விநாயகர்
 முருகன் உடன் வள்ளி, தெய்வானை 
 ஐயப்பன்
 தட்சணாமூர்த்தி 
 காலபைரவர் 
 விஷ்ணு துர்க்கை
 சரஸ்வதி
 பிரம்மா
 63 நாயன்மார்கள்
 ஆஞ்சநேயர் 
 நவக்கிரகங்கள்

பூஜைகள் 

தினமும் காலை, மாலை வேளைகளில் பூஜை நடைபெறும்.

 தமிழ்ப் புத்தாண்டு , ஆங்கிலப் புத்தாண்டு, பிரதோஷம்,சிவராத்திரி,  வைகாசி விசாகம்,  சித்ரா பௌர்ணமி ,  தை அமாவாசை, ஆருத்ரா தரிசனம் , விநாயகர் சதுர்த்தி , மாசி மகம் ,கார்த்திகை தீபம், சஷ்டி விரதம், பங்குனி உத்திரம், குருப் பெயர்ச்சி சனிப்பெயர்ச்சி
போன்ற நாட்களில் சிறப்பு பூஜைகள் நடைபெறும்.

வெளி இணைப்புகள்
 கோயில் அமைவிடம்

சேலம் மாவட்டத்திலுள்ள சிவன் கோயில்கள்‎
செவ்வாய்ப்பேட்டை பிரசன்ன வெங்கடாசலபதி திருக்கோயில், சேலம்

அருள்மிகு பிரசன்ன வெங்கடாசலபதி திருக்கோயில் தமிழ்நாட்டில் சேலம் மாவட்டம், செவ்வாய்ப்பேட்டை என்னும் ஊரில் அமைந்துள்ள பெருமாள் கோயிலாகும்.

வெளி இணைப்புகள்

சேலம் மாவட்டத்திலுள்ள பெருமாள் கோயில்கள்
பினா ராய்

பினா ராய் (இந்தி: बीना राय; 13 ஜூலை 1932 - 6 டிசம்பர் 2009), இந்தி சினிமாவின் கருப்பு மற்றும் வெள்ளை சகாப்தம் களில் முன்னணி 
நடிகையாய் இருந்தவர். இவர் நடித்த அனார்கலி  (1953) தாஜ் மஹால் (1963) போன்ற படங்களில் முக்கிய கதாபாத்திரங்களில் நடித்து புகழ் பெற்றவர் .  கங்கட்  திரைப்படத்தில் நடித்ததற்காக சிறந்த நடிகைக்கான பிலிம்பேர் விருது (1960) பெற்றவர்.

பிறப்பும் வளர்ப்பும் 

பீனா ராயின் இயற் பெயர் கிருஷ்ணா சாரின் என்பதாகும் . இவர் பிறந்த இடம் பாகிஸ்தானில் உள்ள லாகூர் . இந்தியா- பாகிஸ்தான் பிரிவினையின்  போது லாகூரிரிலிருந்து  ,உத்திரபிரதேசத்தில் உள்ள லக்னோ வில் குடி பெயர்ந்தனர் இவருடைய பெற்றோர்கள் .

கல்வி 
அவர் லாகூரில் பள்ளி படிப்பையும் , பின்னர் உத்திரப்பிரதேச மாநிலத்தில் லக்னோவில் ஐ.டி. கல்லூரியில் படித்தார் . ஆனால் பெற்றோர்கள்  கான்பூரில் வசித்து வந்தனர்  பினா ராய் நடிப்பதற்கு செல்லும் வரை கான் பூரில் தான் வசித்தார் . பினா ராய் 1950 ஆம் ஆண்டில் லக்னோ இசபெல்லா தொபர்ன் கல்லூரியில் முதலாம் ஆண்டு  படித்துக்கொண்டிருந்த போது பம்பாயில் நடைபெற்ற அழகிப்போட்டியில் கலந்து கொண்டு ,முதல் பரிசான 25 ,000 ரூபாயை பரிசாகப் பெற்றார்

சினிமா மோகம் 

அழகிப்போட்டியில் வெற்றி பெற்றதால் காலி கடா 1951என்ற படத்தில் முக்கிய வேடத்தில் நடிக்க வாய்ப்பு வந்தது . அவர் படங்களில் நடிக்க  அவரது பெற்றோர்கள் அனுமதிக்கவில்லை .எனவே பெற்றோரிடம் சம்மதம் பெரும் வரையில் அவர் உண்ணா விரதம் மேற்கொண்டார்

திருமண வாழ்க்கை, மற்றும் சினிமா தயாரிப்பும் 

பீனாராய் பிறந்த தேதி ஜூலை 13 ,1932 ஆகும் .அவருடைய முதல் படம் காலி கடா விற்கு கையெழுத்து போட்டது ஜூலை 13 ,1950 . இந்த திரைப்படம் ஜூலை 13 ,1952 இல் ரிலீஸ் ஆனது - அதே தேதியில் நடிகர் பிரேம்நாத் உடன் இவருக்கு திருமண நிச்சய தார்த்தமும் நடைபெற்றது.
நடிகர் பிரேம்நாத் ,தன்னுடைய தங்கை கிருஷ்ணாவை  பிரபல நடிகர் ராஜ் கபூருக்கு கொடுத்திருந்தார் . எனவே பீனா ராய் இவ்வகையில் கபூர் குடும்பத்தின் நெருங்கிய உறவினர் ஆனார் . பீனா ராயும் பிரேம்நாத்தும் 1952  இல் aurat என்ற திரைப்படத்தில் நடித்தனர் .அப்போது தான்  இருவருக்கும் இடையில் காதல் மலர்ந்தது .இப்படம் வெற்றிபெற வில்லை . இவர்கள் 1952  செப்டம்பர் 2 இல் திருமணம் செய்து கொண்டபின் பி .என் பிலிம்ஸ் என்ற பட தயாரிப்பு நிறுவனம் தொடங்கினர் .இதில் எடுத்த படங்களில் இருவரும் ஜோடியாக நடித்தாலும் அவைகள் தோல்வி அடைந்தன .நிஜ வாழ்க்கையில் இணைந்த இவர்கள் நடிப்பை இந்தி ரசிகர்கள் புறக்கணித்தனர் .அவ்வாறு தோல்வியுற்ற திரைப்படங்கள் ஷகுபா , பிரிசனர் ஆப் கோல்கொண்டா ,சமுண்டெர் மற்றும் வாதான் .அனைத்து படங்களும் தோல்வி .  எனவே 1968  வரை அவ்வப்போது திரைப்படங்களில் நடித்தார் .பின்னர் திரைப்படங்களில் நடிப்பதை நிறுத்தி கொண்டார் .

பின்னர் பிரேம்நாத் சின்னத்திரைக்கு சீரியல் எடுத்து கொடுத்து வந்தார் .இவரது மகன் பிரேம் கிஷன் நடித்த துல்ஹான்  ஒஹி  ஜோ  பியா  மண்  பாயே  (1977) என்ற படம் வெற்றி பெற்றது .தன் மகள் அகான்சா மல்கோத்ராயாவையும் நடிகை ஆக்கினார் .

மரணம்
பீனாராய் 2009  டிசம்பர் 6 இல் மரணம் அடைந்தார். பீனா ராய்க்கு பிரேம் கிஷன் ,கைலாஷ் என்ற மகன்களும் ஒரு மகளும் உள்ளனர் .சித்தார்த் ,அகான்சா என்ற பேரக்குழந்தைகளும் உள்ளனர்

இந்தித் திரைப்பட நடிகைகள்
1932 பிறப்புகள்
2009 இறப்புகள்
கலப்பு உறுப்பினர் விகிதாசார பிரதிநிதித்துவம், நேபாளம்

கலப்பு உறுப்பினர் விகிதாசார பிரதிநிதித்துவம் ,  நேபாள நாடாளுமன்றத்தின் கீழவையான நேபாள பிரதிநிதிகள் சபை 275 உறுப்பினர்களைக் கொண்டது. நேபாள மாநில சட்டமன்றங்களில் 550 உறுப்பினர்கள் உள்ளனர்.

நேரடி தேர்வு முறையில்
பிரதிநிதிகள் சபையின் 165  உறுப்பினர்களை, வாக்காளர்கள் நேரடியாக வாக்களித்துத் தேர்ந்தெடுக்கலாம்.  அதே போன்று நேபாளத்தின் ஏழு மாநிலங்களின் 330 சட்டமன்ற உறுப்பினர்களை நேரடியாக வாக்காளர்கள் தேர்தெடுக்கலாம்.

விகிதாசாரப் பிரதிநிதித்துவத் தேர்தல் முறையில்
விகிதாசாரப் பிரதிநிதித்துவத் தேர்தல் முறையில், நாடு முழுவதும் பதிவான மொத்த வாக்குகளில்,  மூன்று சதவீதம் அல்லது அதற்கு மேற்பட்ட வாக்கு சதவீதம் (%) பெற்ற அரசியல் கட்சிகளின் 110 உறுப்பினர்கள்   நேபாள பிரதிநிதிகள் சபைக்கு மறைமுகமாகத் தேர்வு செய்யப்படுவர். 

இதே போன்று ஏழு மாநில சட்டமன்றங்களின் 220 உறுப்பினர்களை மறைமுகமாகத் தேர்ந்தெடுக்கலாம்.

இதனையும் காண்க
 விகிதாசாரப் பிரதிநிதித்துவத் தேர்தல் முறை
 நேபாள அரசியலமைப்பு சட்டம், 2015
 நேபாள நாடாளுமன்றத் தேர்தல், 2017
 நேபாள நாடாளுமன்றம்
 நேபாள பிரதிநிதிகள் சபை, (கீழவை)
 நேபாள தேசிய சபை (மேலவை)

மேற்கோள்கள்

வெளி இணைப்புகள்
 Mixed Systems
Draft of the Constitution of Nepal 
  
நேபாள நாடாளுமன்றம்
பைலோஸ் போர் இரத்தினக்கல்

பைலோஸ் போர் இரத்தினக்கல் ( Pylos Combat Agate) என்பது  பண்டைய கிரேக்க காலத்திய மினோவன் நாகரிக முத்திரை ஆகும். இதில் போரில் ஈடுபட்ட வீரர்களை சித்தரித்து உள்ளது.  இது மியோவான்  பைஸ்ஸில் உள்ள நெஸ்ஸேரின் அரண்மனைக்கு அருகில் உள்ள தொல்லியல் களத்தில் கண்டுபிடிக்கப்பட்டது. இது சுமார் கி.மு 1450 காலத்தியதாக கருதப்படுகிறது.   இந்த முத்திரையில் உள்ள நுணுக்கமான செதுக்கல்கள் இதன் குறிப்பிடத்தக்க அம்சமாகும்.

பின்னணி 
அமெரிக்காவின் சின்சினாட்டி பல்கலைக்கழகத்தைச் சேர்ந்த ஆராய்ச்சியாளர்களால் கிரேக்க நாட்டின் பைலோஸ் நகரில் ஒரு வீரனின் கல்லறை கண்டுபிடிக்கப்பட்டது. இதில் 3.6 சென்டிமீட்டர் நீளம் (1.4 அங்குலங்கள்) அளவைக் கொண்ட ஒரு முத்திரை ரத்தினக்கல் கண்டுபிடிக்கப்பட்டது. கி.மு 1450 க்கு முற்பட்ட வெண்கல காலத்திய வீரரின் கல்லறையில் நான்கு தங்க முத்திரை மோதிரங்களுடன் இந்தக் கல்லும் கண்டுபிடிக்கப்பட்டது. இந்த ரத்தினக்கலில் சிற்பம் ஒன்று செதுக்கப்பட்டுள்ளது. இந்தச் சிற்பத்தில் இருவர் நேருக்கு நேர் வாள் சண்டையிடுகிறார்கள். இன்னொருவர் சண்டையில் தோற்று கீழே விழுந்து கிடக்கிறார். வீரர்கள் திடகாத்திரமான உடலுடன் காட்சி தருகிறார்கள். இதில் உள்ள சிற்பமானது உருப்பெருக்கி கண்ணாடி மூலம் பார்த்தால்தான் தெரியும். சுண்ணாம்புப் பொருளால் மூடப்பட்ட இந்த ரத்தினக்கல்லை மிகக் கவனமாகச் சுத்தம் செய்து, ஓராண்டு கழித்து இந்தச் சிற்பத்தைக் கண்டுபிடித்திருக்கிறார்கள்.   இந்த இரத்தினக் கல்லில் காணப்படும் சித்திரம் கல்லறை வீரரை சித்தரிக்கிறது என்று நம்பப்படுகிறது, இருப்பினும் அவர் ஒரு பூசாரியாக இருக்கவும் சாத்தியம் உள்ளது .

தாக்கம் 
கிரேக்க கலாச்சார அமைச்சகம் இது கடந்த 65 ஆண்டுகளில் கண்டறியப்பட்ட கிரேக்கத்தில் மிக முக்கியமான கண்டுபிடிப்பு என்று குறிப்பிடுகிறது. எந்தத் தொழில் நுட்பமும் இல்லாத காலகட்டத்தில், மிகச் சிறிய இடத்துக்குள் இவ்வளவு நுணுக்கமான ஒரு சிற்பத்தை எப்படி வடிக்க முடிந்தது என்று எல்லோரும் வியக்கின்றனர்.  சில தொல்லியல் ஆய்வாளர்கள் இத்தகைய சிறிய சிற்பத்தை  உருபெருக்கும் கண்ணாடி உதவியுடன் உருவாக்கப்பட்டிருக்ககலாம் என்று நம்புகிறார்கள், "கிரேக்க கலைகளைப் பற்றிய வரலாறு, இப்போது இன்னும் ஆயிரம் ஆண்டுகளுக்கு முன்னோக்கிச் சென்றுவிட்டது." என்கின்றனர். இந்த கண்டுபிடிப்பு மினோவன் நாகரிகத்தின் கலை வளர்ச்சியைப் பற்றி முன்னர் நிறுவப்பட்ட முடிவுகளுக்கு  சவால்களாக இருப்பதாக ஆராய்ச்சியாளர்கள் உறுதிப்படுத்தியுள்ளனர்.

மேற்கோள்கள் 

பண்டைய கிரேக்கம்
தொல்பொருட்கள்
வெண்கலக் காலம்
தனிப்பட்ட இரத்தினக்கற்கள்
கருவால் பெருங்கொக்கு

கருவால் பெருங்கொக்கு (ஆங்கிலப் பெயர்: common crane அல்லது Eurasian crane, உயிரியல் பெயர்: Grus grus) என்பது குருயிடாய் (Gruidae) குடும்பத்தில் உள்ள ஒரு கொக்கு ஆகும்.

இது ஒரு நடுத்தர அளவுள்ள கொக்கு ஆகும். டோமிசெல்லி கொக்கைத் (Anthropoides virgo) தவிர இது மட்டுமே ஐரோப்பாவில் பொதுவாகக் காணப்படும் கொக்கு ஆகும்.

விளக்கம் 

இது 100-130 செ.மீ. (39-51 அங்குலம்) உயரம் இருக்கும். இதன் இறக்கையின் நீளம் 180-240 செ.மீ. (71-94 அங்குலம்) இருக்கும். இதன் எடை 3-6.1 கி.கி. இருக்கும். சராசரியாக 5.4 கி.கி. இருக்கும். இதன் துணையினமான கிழக்கு ஐரோவாசியக் கொக்கு (G. g. lilfordi) சராசரியாக 4.6 கி.கி. இருக்கும்.

உசாத்துணை

வெளி இணைப்புகள் 
 Eurasian Crane  at the International Crane Foundation
 Eurasian Crane (Grus grus) from Cranes of the World (1983) by Paul Johnsgard
 
 Découverte des grues cendrées  at Reportages Aube Nature  (பிரெஞ்சு) 
 Photos of the Common Crane  by Klaus Nigge
 Observing cranes without disturbing them 
 
 
 
 Xeno-canto

நீர்ப் பறவைகள்
ஐரோவாசியப் பறவைகள்
நேபாள தேசிய சபை

தேசிய சபை (National Assembly)  (राष्ट्रिय सभा), நேபாள அரசியலமைப்புச் சட்டத்தின் பகுதி 8 மற்றும் 9ல் கூறியவாறு தேசிய சபை நிறுவப்பட்டுள்ளது.  தேசிய சபை, ஈரவை முறைமை கொண்ட  நேபாள நாடாளுமன்றத்தின் மேலவை ஆகும். மேலவை உறுப்பினர்களின் மொத்த எண்ணிக்கை 59 ஆகும்.  தேசிய சபைக்கு  ஏழு மாநிலங்களிலிருந்து, தலா எட்டு உறுப்பினர்கள் வீதம் 56 உறுப்பினர்கள் தேசிய சபைக்குத் தேர்ந்தெடுக்கப்படுவர். மீதம் உள்ள மூன்று உறுப்பினர்கள், நேபாள அமைச்சரவையின் கருத்தின் அடிப்படையில், நேபாளக் குடியரசுத் தலைவரால் நியமிக்கப்படுவர்.

வரலாறு 
முந்தைய தேசிய சபை 15 சனவரி 2007ல் கலைக்கப்பட்டு, ஓரவை கொண்ட இடைக்கால சட்டமன்றம் நிறுவப்பட்டது. பின்னர்  அரசியலமைப்புச் சட்டத்தின் படி, 275 உறுப்பினர்களுடன் பிரதிநிதிகள் சபை மற்றும் 59 உறுப்பினர்களுடன்  தேசிய சபை  என ஈரவை முறைமை கொண்ட நாடாளுமன்றத்தை நிறுவ வழி வகை செய்யப்பட்டுள்ளது.

வாக்காளர்கள் 
நேபாளாத்தின் 7 மாநில சட்டமன்ற உறுப்பினர்கள், நேபாள உள்ளாட்சி அமைப்புகளான மாநகராட்சி மற்றும் துணை மாநகராட்சிகளின் மேயர்கள் மற்றும் துணை மேயர்கள், நகர்புற நகராட்சிகள் மற்றும் கிராமிய நகராட்சிகளின் தலைவர்கள் மற்றும் துணைத் தலைவர்களே, தேசிய சபையின் 56 உறுப்பினர்களை தேர்ந்தெடுக்கும் வாக்காளர்கள் ஆவார்.  மீதம் உள்ள மூன்று உறுப்பினர்கள், அமைச்சரவையின் கருத்தின் அடிப்படையில், நேபாளக் குடியரசுத் தலைவரால் நியமிக்கப்படுவர்.

இட ஒதுக்கீடு
நேபாள அரசியல் அமைப்புச் சட்டம்,  தேசிய சபை உறுப்பினர்களில் 21 பொதுப் பிரிவினர்,  21 பெண்கள், 7 தலித்துகள் மற்றும்  7 மாற்றுத் திறனாளிகள் அல்லது சமயச் சிறுபான்மையினர்களுக்கு இட ஒதுக்கீடு வழங்கியுள்ளது.

பதவிக் காலம் 
தேசிய சபை உறுப்பினர்களின் பதவிக் காலம் ஆறு ஆண்டுகள் ஆகும். இரண்டு ஆண்டுகளுக்கு ஒரு முறை, சுழற்சி முறையில் மூன்றில் ஒரு பங்கு உறுப்பினர்களின் பதவிக் காலம் முடிகிறது.

தேசிய சபை உறுப்பினர் தேர்தல், 2018 
நேபாள தேசிய சபையின் 59 உறுப்பினர்களில் 56 உறுப்பினர்களைத் தேர்ந்தெடுக்க 7 பிப்ரவரி 2018 அன்று தேர்தல் நடைபெறுகிறது.  தேசிய சபைக்கான 2,056  வாக்காளர்களில், 550 ஏழு மாநில சட்டமன்ற உறுப்பினர்கள் மற்றும் 1,506   மாநகராட்சி மற்றும் துணை மாநகராட்சிகள், நகர்புற நகராட்சிகள் மற்றும் கிராமிய நகராட்சிகளின் தலைவர்கள் மற்றும் துணைத் தலைவர்கள் ஆவார்.  

இத்தேர்தலில் வாக்காளர்கள் வாக்களிக்க,  ஏழு நேபாள மாநிலங்களின் தலைநகரங்களில்  வாக்குச் சாவடிகள்  அமைக்கப்பட்டுள்ளது. மேலும் அரசியல் கட்சிகளின் வேட்பாளர்களுக்கு பெயருடன் கூடிய தேர்தல் சின்னம் ஒதுக்கப்பட்டுள்ளது.

தேர்தல் முடிவுகள்
நேபாள தேசிய சபையின் 56 உறுப்பினர்களைத் தேர்ந்தெடுக்க  7 பிப்ரவரி 2018 அன்று நடைபெற்ற தேர்தலில், அரசியல் கட்சி வாரியாக வெற்றி விவரம்:

இதனையும் காண்க
 நேபாள நாடாளுமன்றம்
 நேபாள பிரதிநிதிகள் சபை (கீழவை)
 நேபாள அரசியலமைப்பு சட்டம், 2015
 நேபாள நாடாளுமன்றத் தேர்தல், 2017
 நேபாள மாநிலங்களின் சட்டமன்றத் தேர்தல்கள், 2017

மேற்கோள்கள்
சாரா பல்லார்டு

சாரா பல்லார்டு (Sarah Ballard)''' (பிறப்பு:1984) ஓர் அமெரிக்க புறவெளிக்கோள் வானியலாளர் ஆவார். இவர் இப்போது மசாசூசட் தொழில்நுட்ப நிறுவனத்தில் தோரெசு நல்கை ஆய்வாளராகவும் பெண் அறிவியலாளருக்கான  யுனசுகோவின் உலோரியல் ஆய்வு நல்கை ஆய்வாளராகவும் உள்ளார். Ballard has been a NASA Carl Sagan Fellow.

இவர் கடப்பு நேர வேறுபாட்டு முறையை வெற்றிகரமாகப் பயன்படுத்திய கூட்டாய்வுக் குழுவில் ஒருவராவார். இந்தக் கோட்பாட்டு தேடல் வழிமுறை சரியானது என நிறுவப்பட்டதோடு இம்முறையால் கெப்ளர்-19 கோளமைப்பும் கண்டுபிடிக்கப்பட்டது. கெப்ளர் விண்கலத் திட்டத்தின்கீழ் முதலில் கண்டுபிடிக்கப்பட்ட நான்கு புறவெளிக் கோள்கள் தேட்ட்த்தில் கலந்துகொண்டார். இத்திட்டத்தில் பின்னர் புறவெளி விண்மீன்களினைச் சுற்றிவரும் பல புறவெளிக் கோள்கள் கண்டறியப்பட்டன.

இவர் தனது பாலியல் வன்முறைக்காட்பட்ட பட்டறிவையும் வெளிப்படையாக பேசியுள்ளார்;http://www.csmonitor.com/USA/Education/2015/1014/Was-UC-Berkeley-too-easy-on-professor-accused-of-sexual-harassment-video மேலும் வன்திணிப்பு மனச்சிக்கல் பற்றியும்  மவுனா கீ வான்காணகங்களுக்கான 30 மீ தொலைநோக்கியைக் குறித்த முரண்பாடு குறித்தும் அறிவித்துள்ளார்.

கல்வி

ஆய்வாளர் நிலை
இவர் வாசிங்டன் பல்கலைக்கழகத்தில் கார்ல் சாகன் ஆய்வாளராக இருந்தார். அங்கு இவர் முதுமுனைவர் ஆய்வை மேற்கொண்டார்; 2015 இல் இவருக்கு மசாசூசட் தொழில்நுட்ப நிறுவணத்தில் முதுமுனைவர் ஆய்வைத் தொடர உலோரியல் முதுமுனைவர் நல்கை நிதி பெண் அறிவியல் முதுமுனைவர் ஆய்வின்கீழ் நல்கப்பட்டது.

மேற்கோள்கள்

வெளி இணைப்புகள்

I Parasailed Planet KOI 314.02 And All I Got Was This Lousy T-Shirt, The Takeaway'' (radio show), March 3, 2015, guest Sarah Ballard

அமெரிக்க வானியலாளர்கள்
பெண் வானியலாளர்கள்
பெண் கோள் அறிவியலாளர்கள்
அமெரிக்கக் கோள் அறிவியலாளர்கள்
வாழும் நபர்கள்
1984 பிறப்புகள்
ஆர்வர்டு பல்கலைக்கழக முன்னாள் மாணவர்கள்
கலிபோர்னியா பல்கலைக்கழக (பெர்க்லி) முன்னாள் மாணவர்கள்
பெக்தர்

பெக்தர் (மொங்கோலியம்: Бэхтэр; ? - 1180) என்பவர் எசுகெயின் மகன் ஆவார். இவரது தாயார் பெயர் சோச்சிகெல். பிற சில வரலாற்றுக் குறிப்புகளின் படி இவரது தாயார் பெயர் கோவக்ஜின். இவர் செங்கிஸ் கானின் ஒன்றுவிட்ட அண்ணன் ஆவார். எசுகெயின் இறப்பிற்குப் பிறகு, தெமுசின், அவரது தாயார் ஓவலுன், அவரது உடன்பிறந்தவர்கள் மற்றும் இரண்டு ஒன்றுவிட்ட சகோதரர்கள் (பெக்தர் உட்பட) அவர்களது இனத்தால் கைவிடப்பட்டனர், தங்களைத் தாமே தற்காத்துக் கொள்ள வேண்டிய நிலைமைக்குத் தள்ளப்பட்டனர். இயற்கையாய் கிடைத்த உணவுகளை உண்டு அவர்கள் உயிர் வாழ்ந்தனர். எனினும் மூத்த ஒன்றுவிட்ட சகோதரர்கள், 14 வயது தெமுசினும் அவரது சகோதரர் கசரும் சேகரித்த உணவை எடுத்துக் கொண்டனர். தெமுசினும் கசரும் பின்தொடர்ந்து பெக்தரைக் கொன்றனர். இதற்காக ஓவலுன் அவர்களைத் திட்டினார். பெக்தர் என்ற ஒர்கோன் துருக்கிய வார்த்தைக்கு "கவசம்" என்று பொருள்.

பரம்பரை

மேற்கோள்கள்

செங்கிஸ் கான்
சிராம்பியடி

சிராம்பியடி (Siraampiyadi) என்பது மட்டக்களப்பு நகரில் இருந்து கல்முனை செல்லும் பாதையில் அமைந்துள்ள புதுக்குடியிருப்பு கிராமத்தில் மட்டக்களப்பு வாவிக்கு அருகாமையில் காணப்படும் ஓர் இடத்தின் பெயராகும்.

பெயர்க் காரணம்
16ம் நுாற்றாண்டின் ஆரம்பத்தில் ஒத்துக்குடா கந்தன் என்பவரும் அவரது புத்திரியும் சகோதரிகளும் ஏழு கண்ணகி விக்கிரங்களுடன் மட்டக்களப்பு வாவியல் வந்து இறங்கி "சிராம்பி" கட்டி கண்ணகி வழிபாடு நடாத்திய இடம் என்பதால் இவ்விடம் சிராம்பியடி என அழைக்கப்படுகின்றது.

சிராம்பியடி பிள்ளையார் கோயில்
கண்ணகை வழிபாடு இடம்பெறறபோது கண்டி மன்னனின் ஆணையால் குறித்த கண்ணகை விக்கிரகங்கள் மட்டக்களப்பின் ஏழு ஊர்களுக்கு அனுப்பி வைக்கப்பட்டதன் பிற்காலங்களில் சிரம்பியடியில் தோற்றுவிக்கப்பட்ட ஆலயம் சிராம்பியடி பிள்ளையார் ஆலயம் ஆகும்.

காட்சியகம்

குறிப்புகள்

மட்டக்களப்பு மாவட்டத்தில் உள்ள ஊர்களும், நகரங்களும்
மெர்கிடு

மெர்கிடு (Merkit, மொங்கோலியம்: Мэргид, பொருள். "திறமையான/விவேகமான") என்பது ஐந்து முக்கியமான நாடோடிக் கூட்டமைப்புகளில் (கான்லிக்) ஒன்று ஆகும். இவர்கள் ஆரம்பத்தில் துருக்கிய மக்களாக இருந்திருக்கலாம், பின்னர் மொங்கோலிய மக்கள் ஆக்கப்பட்டனர். இவர்கள் 12ம் நூற்றாண்டில் மொங்கோலியப் பீடபூமியில் வசித்தனர்.

மெர்கிடுகள் செலெங்கே மற்றும் ஓர்கோன் ஆற்று (தற்போதைய தெற்கு புரியாத்தியா மற்றும் செலெங்கே மாகாணம்) வடிநிலப் பகுதிகளில் வாழ்ந்தனர். 20 வருடப் போராட்டங்களுக்குப் பிறகு இவர்கள் 1200ல் செங்கிஸ் கானால் தோற்கடிக்கப்பட்டு மொங்கோலியப் பேரரசில் இணைக்கப்பட்டனர்.

மேற்கோள்கள் 

மங்கோலிய மக்கள்
முன்னாள் முடியாட்சிகள்
மென்மயிர்

மென்மயிர்என்பது மனிதனைத் தவிர மற்ற பாலூட்டிகளின் உடலை மூடியிருக்கும் மென்மையான முடி ஆகும். பன்றி போன்ற விலங்குகளின் உடலை மூடியிருக்கும் முள் போன்ற முடிகள் மென்மயிர் என்று அழைக்கப்படுவதில்லை.

மென்மயிர் ஆடையாக அல்லது அலங்காரமாகப் பயன்படுத்தப்படுவது சர்ச்சையாகச் சிலரால் கருதப்படுகிறது. பெரும்பாலான விலங்குநல ஆர்வளர்கள் மென்மயிருக்காக விலங்குகளைக் கொல்வதை எதிர்க்கின்றனர்.

உசாத்துணை

வெளி இணைப்புகள்

மேற்கோள்கள்

பாலூட்டிகளின் உடற்கூறியல்
வா சுயாட்சிப் பிரிவு

வா சுயாட்சிப் பிரிவு  மியான்மரின் ஒரு தன்னாட்சி அதிகாரம் பெற்ற சுயாட்சிப் பகுதியாக ஷான் மாநிலத்தில் உள்ளது. இந்தப் பகுதி 2008 அரசியல்சட்டத்தின் படி சுயாட்சிப் பகுதியாக உள்ளது.

நிர்வாகப் உட்பிரிவுகள் 
வா சுயாட்சி மண்டலம் கீழ் உள்ள நகராட்சிகளுடன் ஷான் மாநிலத்தில் உள்ளது.

 ஹோபாங் மாவட்டம்
 ஹோபாங் நகராட்சி
 மொங்மொ நகராட்சி
 பாங்வான் நகராட்சி
 நாமடிட் துணை நகராட்சி
 பான்லாங் துணை நகராட்சி
 மாட்மேன் மாவட்டம்
 மாட்மேன் நகராட்சி
 நாம்பான் நகராட்சி
 பாங்சாங் நகராட்சி

இந்த சுயாட்சிப் பகுதி வா இன மக்களால் நிர்வகிக்கப் படுகிறது. இதன் அதிகாரப்பூர்வப் பெயர் 20 ஆகத்து 2010 ஆம் தேதியில் அறிவிக்கப் பட்டது.

மேலும் பார்க்க 
 ஷான் மாநிலம்
 காயா மாநிலம்

மேற்கோள்கள்

வெளிப்புற இணைப்புகள் 

மியான்மரின் சுய-நிர்வாகப் பிரிவுகள்
அசிபித்ரினே

பாறு வகையி என்பது பாறுக் குடும்பத்தின் கீழ் வரும் ஒரு துணைக் குடும்பம் ஆகும். இவை பொதுவாக மரக்காடுகளில் வாழும். மரங்களின் இடையில் இருந்து வந்து இரையைப் பிடிக்கும். இவை நீண்ட வால்கள், அகலமான இறக்கைகள் மற்றும் கூர்மையான பார்வைத்திறன் ஆகியவற்றைக் கொண்டுள்ளன. மரபியல் ஆய்வின் படி மில்வினே துணைக்குடும்பப் பருந்துகள் இதன் கீழ் வரலாம் என்று கருதப்படுகிறது.

மேற்கோள்கள்

வெளி இணைப்புகள் 
 Hawk videos  on the Internet Bird Collection
 Hawk photos  taken on the central coast of California.

கொன்றுண்ணிப் பறவைகள்
தாசுமேனியப் புலி

தாசுமேனியப் புலி அல்லது தைலேசீன் (ஆங்கிலப் பெயர்: thylacine, உயிரியல் பெயர்: Thylacinus cynocephalus) என்பது தற்காலத்தில் அற்றுவிட்ட, ஊன் உண்ணும் பைம்மாவினங்களிலேயே மிகப் பெரியதாகும். இது தாசுமேனியப் புலி (இதன் அடிமுதுகின் கோடுகளின் காரணமாக) அல்லது தாசுமேனிய ஓநாய் என்றும் அழைக்கப்படுகிறது. இது ஆத்திரேலியக் கண்டம், தசுமேனியா, நியூ கினி ஆகிய இடங்களில் காணப்பட்டது. இது புலிகளைப் போன்ற வரிகளும், கங்காருவைப் போன்ற தடித்த பின் வாலையும் உடையது.

மேய்ச்சல் ஆடுகளைத் தாக்கி உண்பதால், விவசாயிகளால் பெருமளவு வேட்டையாடப்பட்டு முற்றிலும் அழிக்கப்பட்ட உயிரினம். இந்த உலகின் கடைசி டாஸ்மேனியன் ஓநாய், 1936இல் மிருகக் காட்சி சாலையில் இறந்துவிட்டதோடு இதன் எண்ணிக்கை முடிவிற்கு வந்தது.

மேற்கோள்கள்

வெளி இணைப்புகள்
 The Thylacine Project at the நியூ சவுத் வேல்ஸ் பல்கலைக்கழகம்
 The Thylacine at the Australian Museum
 The Thylacine Museum at Natural Worlds
 Tasmanian tiger: newly released footage. The Guardian. 19 May 2020.

காணொளிக் கோப்பு உள்ள கட்டுரைகள்
அற்றுவிட்ட இனங்கள்
ஆண்டிமோணைடு கனிமம்

ஆன்டிமோணைடு கனிமம் (Antimonide mineral) ஆன்டிமோணைடு எதிர்மின் அயனியை பிரதானமாகப் பெற்றுள்ள ஒரு கனிமமாகும். ஆன்டிமோனைடுகள் கட்டமைப்பில் சல்பைடுகளின் கட்டமைப்பை ஒத்துள்ளன. தனா மற்றும் சிட்ரன்சு கனிம வகைப்பாட்டு திட்டங்கள் இரண்டிலும் இவையிரண்டும் ஒரே குழுவில் வைக்கப்படுகின்றன .  

உதாரணங்கள்:

பிரெய்தவுப்டைட்டு
குப்ரோசிடிபைட்டு
சிடைபையோபலேடினைட்டு

மேற்கோள்கள் 

கனிமங்கள்
ஆண்டிமோணைடு கனிமங்கள்
ஆண்டிமோணைடுகள்